1952 में स्थापित भारतीय अंतर्राष्ट्रीय फिल्म महोत्सव (IFFI)international film festival एशिया के सबसे महत्वपूर्ण फिल्म समारोहों में एक है। महोत्सव का आयोजन प्रतिवर्ष किया जाता है और वर्तमान में इसे गोवा राज्य में आयोजित किया जाता है, जिसका उद्देश्य विश्व सिनेमा को फिल्म कला की उत्कृष्टता प्रदर्शित करने के लिए एक मंच प्रदान करना है; विभिन्न राष्ट्रों की फिल्म संस्कृति को उनके सामाजिक और सांस्कृतिक लोकाचार के संदर्भ में समझने और उनकी सराहना करने में योगदान देना है और पूरी दुनिया के लोगों के बीच दोस्ती और सहयोग को बढ़ावा देना है। फिल्म समारोह निदेशालय (सूचना और प्रसारण मंत्रालय के अंतर्गत) और गोवा सरकार द्वारा यह महोत्सव संयुक्त रूप से आयोजित किया जाता है।